CELEX: 32019D0252
Language: sk
Date: 2019-02-11 00:00:00
Title: Vykonávacie rozhodnutie Komisie (EÚ) 2019/252 z 11. februára 2019, ktorým sa mení rozhodnutie 2005/240/ES, ktorým sa schvaľujú spôsoby klasifikácie jatočne opracovaných tiel ošípaných v Poľsku [oznámené pod číslom C(2019) 811]

13.2.2019   
               
               
                  SK
               
               
                  Úradný vestník Európskej únie
               
               
                  L 42/29
               
            
         VYKONÁVACIE ROZHODNUTIE KOMISIE (EÚ) 2019/252
         z 11. februára 2019,
         ktorým sa mení rozhodnutie 2005/240/ES, ktorým sa schvaľujú spôsoby klasifikácie jatočne opracovaných tiel ošípaných v Poľsku
         
            
               [oznámené pod číslom C(2019) 811]
            
         
         (Iba poľské znenie je autentické)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 20 písm. p) a t),
         keďže:
         
                     (1)
                  
                  
                     V oddiele B.IV bode 1 prílohy IV k nariadeniu (EÚ) č. 1308/2013 sa stanovuje, že obsah chudého mäsa sa odhaduje metódou na určovanie tried kvality (ďalej len „metóda klasifikácie“), ktorú povolila Komisia, pričom povoliť sa môžu len štatisticky overené metódy posudzovania, ktoré sa zakladajú na fyzickom meraní jednej alebo viacerých anatomických častí jatočne opracovaného tela ošípanej. Povolenie metód klasifikácie by malo byť podmienené dodržaním maximálnej štatistickej chyby pri posudzovaní. Táto tolerancia sa vymedzuje v časti A prílohy V k delegovanému nariadeniu Komisie (EÚ) 2017/1182 (2).
                  
               
                     (2)
                  
                  
                     Rozhodnutím Komisie 2005/240/ES (3) sa povolilo používanie ôsmich metód klasifikácie jatočne opracovaných tiel ošípaných v Poľsku. Týmto rozhodnutím bolo Poľsku udelené povolenie na používanie prezentácie jatočne opracovaných tiel ošípaných s vnútorným tukom, obličkami a/alebo bránicou.
                  
               
                     (3)
                  
                  
                     Poľsko požiadalo Komisiu o povolenie troch nových metód klasifikácie jatočne opracovaných tiel na svojom území a v protokole uvedenom v článku 11 ods. 3 delegovaného nariadenia (EÚ) 2017/1182 predložilo podrobný opis skúšobných rozrábok, v ktorom uviedlo zásady, na ktorých sa tieto metódy zakladajú, ako aj výsledky týchto skúšobných rozrábok a rovnice použité na posúdenie percentuálneho podielu chudého mäsa.
                  
               
                     (4)
                  
                  
                     Z preskúmania tejto žiadosti vyplýva, že podmienky na povolenie týchto metód klasifikácie sú splnené. Poľsku by sa teda malo udeliť povolenie týchto metód klasifikácie.
                  
               
                     (5)
                  
                  
                     V súlade s článkom 20 písm. t) nariadenia (EÚ) č. 1308/2013 Poľsko požiadalo aj o povolenie zabezpečenia obchodnej úpravy jatočne opracovaných tiel ošípaných, ktorá sa líši od štandardnej obchodnej úpravy uvedenej v oddiele B.III prílohy IV k danému nariadeniu. Bežnou obchodnou praxou v Poľsku je obchodná úprava jatočne opracovaných tiel ošípaných s vnútorným tukom, obličkami a/alebo bránicou a bez vonkajšieho zvukovodu. Zaznamenaná hmotnosť jatočne opracovaných tiel teda nezodpovedá hmotnosti pri štandardnej obchodnej úprave.
                  
               
                     (6)
                  
                  
                     Z preskúmania tejto žiadosti vyplýva, že podmienky na udelenie povolenia týchto metód klasifikácie Poľsku sú splnené. Poľsku by sa teda malo povoliť používať obchodnú úpravu jatočne opracovaných tiel ošípaných s vnútorným tukom, obličkami a/alebo bránicou a bez vonkajšieho zvukovodu. Zaznamenaná hmotnosť jatočne opracovaných tiel by sa mala zodpovedajúcim spôsobom upraviť podľa hmotnosti pri štandardnej obchodnej úprave.
                  
               
                     (7)
                  
                  
                     Rozhodnutie 2005/240/ES by sa preto malo zodpovedajúcim spôsobom zmeniť.
                  
               
                     (8)
                  
                  
                     Úpravy prístroja ani metódy klasifikácie by sa nemali povoliť, pokiaľ sa výslovne neschvália vykonávacím rozhodnutím Komisie.
                  
               
                     (9)
                  
                  
                     Opatrenia stanovené v tomto rozhodnutí sú v súlade so stanoviskom Výboru pre spoločnú organizáciu poľnohospodárskych trhov,
                  
               PRIJALA TOTO ROZHODNUTIE:
         
            Článok 1
            Rozhodnutie 2005/240/ES sa mení takto:
            
                        1.
                     
                     
                        Článok 1 sa nahrádza takto:
                        
                           „Článok 1
                           Poľsku by sa mali povoliť tieto metódy klasifikácie jatočne opracovaných tiel ošípaných na jeho území podľa oddielu B.IV bodu 1 prílohy IV k nariadeniu Európskeho parlamentu a Rady (EÚ) č. 1308/2013 (*1):
                           
                                       a)
                                    
                                    
                                       prístroj ‚Capteur Gras/Maigre – Sydel (CGM)‘ a súvisiace metódy posudzovania, ktoré sú podrobne opísané v časti 1 prílohy;
                                    
                                 
                                       b)
                                    
                                    
                                       prístroj ‚Ultra FOM 300‘ a súvisiace metódy posudzovania, ktoré sú podrobne opísané v časti 2 prílohy;
                                    
                                 
                                       c)
                                    
                                    
                                       prístroj ‚plne automatická klasifikácia jatočne opracovaných tiel ultrazvukom (Autofom)‘ a súvisiace metódy posudzovania, ktoré sú podrobne opísané v časti 3 prílohy;
                                    
                                 
                                       d)
                                    
                                    
                                       prístroj ‚IM-03‘ a súvisiace metódy posudzovania, ktoré sú podrobne opísané v časti 4 prílohy;
                                    
                                 
                                       e)
                                    
                                    
                                       prístroj ‚Autofom III‘ a súvisiace metódy posudzovania podrobne opísané v časti 5 prílohy;
                                    
                                 
                                       f)
                                    
                                    
                                       prístroj ‚CSB Image-Meater (CSB)‘ a súvisiace metódy posudzovania, ktoré sú podrobne opísané v časti 6 prílohy;
                                    
                                 
                                       g)
                                    
                                    
                                       prístroj ‚Fat-O-Meater II (FOM II)‘ a súvisiace metódy posudzovania, ktoré sú podrobne opísané v časti 7 prílohy;
                                    
                                 
                                       h)
                                    
                                    
                                       ‚manuálna metóda (ZP)‘ a súvisiace metódy posudzovania, ktoré sú podrobne opísané v časti 8 prílohy;
                                    
                                 
                                       i)
                                    
                                    
                                       prístroj ‚gmSCAN‘ a súvisiace metódy posudzovania, ktoré sú podrobne opísané v časti 9 prílohy;
                                    
                                 
                                       j)
                                    
                                    
                                       prístroj ‚ESTIMEAT‘ a súvisiace metódy posudzovania, ktoré sú podrobne opísané v časti 10 prílohy;
                                    
                                 
                                       k)
                                    
                                    
                                       prístroj ‚MEAT3D‘ a súvisiace metódy posudzovania, ktoré sú podrobne opísané v časti 11 prílohy.
                                    
                                 Pokiaľ ide o prístroj ‚Ultra FOM 300“ uvedený v prvom pododseku písmena b), po ukončení merania musí byť možné na jatočne opracovanom tele ošípanej overiť, že prístroj meral hodnoty F1 a F2 v mieste uvedenom časti 2 bode 3 prílohy. Súčasne s meraním sa musí vykonať zodpovedajúce označenie merania v príslušnom mieste merania.
                           Manuálna metóda ZP uvedená v prvom pododseku písmena h) sa povoľuje len v prípade bitúnkov, ktoré majú linku na zabíjanie s kapacitou spracovania najviac 40 ošípaných za hodinu.
                        
                        
                           (*1)  Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20.12.2013, s. 671).“"
                        
                     
                  
                        2.
                     
                     
                        Článok 2 sa nahrádza takto:
                        
                           „Článok 2
                           Bez ohľadu na štandardnú obchodnú úpravu uvedenú v oddiele B.III prílohy IV k nariadeniu (EÚ) č. 1308/2013 nie je nutné pred vážením a klasifikáciou jatočne opracovaných tiel ošípaných odstrániť vnútorný tuk, obličky a bránicu; možno však odstrániť vonkajší zvukovod. S cieľom zabezpečiť, aby boli ceny za jatočne opracované telá ošípaných porovnateľné, sa zaznamenaná hmotnosť jatočne opracovaného tela v teplom stave:
                           
                                       a)
                                    
                                    
                                       zníži:
                                       
                                                   1.
                                                
                                                
                                                   v prípade bránice o 0,23 %;
                                                
                                             
                                                   2.
                                                
                                                
                                                   v prípade vnútorného tuku a obličiek o:
                                                   
                                                               —
                                                            
                                                            
                                                               1,90 %, ak ide o kategóriu jatočne opracovaných tiel ošípaných S a E,
                                                            
                                                         
                                                               —
                                                            
                                                            
                                                               2,11 %, ak ide o kategóriu jatočne opracovaných tiel ošípaných U,
                                                            
                                                         
                                                               —
                                                            
                                                            
                                                               2,54 %, ak ide o kategóriu jatočne opracovaných tiel ošípaných R,
                                                            
                                                         
                                                               —
                                                            
                                                            
                                                               3,12 %, ak ide o kategóriu jatočne opracovaných tiel ošípaných O,
                                                            
                                                         
                                                               —
                                                            
                                                            
                                                               3,35 %, ak ide o kategóriu jatočne opracovaných tiel ošípaných P;
                                                            
                                                         
                                             
                                 
                                       b)
                                    
                                    
                                       zvýši o 260 g na jatočne opracované telo v prípade oboch vonkajších zvukovodov.“
                                    
                                 
                     
                  
                        3.
                     
                     
                        Príloha sa mení v súlade s prílohou k tomuto vykonávaciemu rozhodnutiu.
                     
                  
         
            Článok 2
            Toto rozhodnutie je určené Poľskej republike.
         
         
            V Bruseli 11. februára 2019
            
               
                  Za Komisiu
               
               Phil HOGAN
               
                  člen Komisie
               
            
         
         
            (1)  Ú. v. EÚ L 347, 20.12.2013, s. 671.
         
            (2)  Delegované nariadenie Komisie (EÚ) 2017/1182 z 20. apríla 2017, ktorým sa dopĺňa nariadenie Európskeho parlamentu a Rady (EÚ) č. 1308/2013, pokiaľ ide o stupnicu Únie na klasifikáciu jatočných tiel hovädzieho dobytka, ošípaných a oviec a o oznamovanie trhových cien určitých kategórií jatočných tiel a živých zvierat (Ú. v. EÚ L 171, 4.7.2017, s. 74).
         
            (3)  Rozhodnutie Komisie 2005/240/ES z 11. marca 2005, ktorým sa schvaľujú spôsoby klasifikácie jatočne opracovaných tiel ošípaných v Poľsku (Ú. v. EÚ L 74, 19.3.2005, s. 62).
      
      
         
            PRÍLOHA
            V prílohe k rozhodnutiu 2005/240/ES sa dopĺňajú tieto časti 9, 10 a 11:
            
               „Časť 9
               
               gmSCAN
               
                        
                           1.
                        
                        
                           Pravidlá ustanovené v tejto časti sa uplatňujú v prípade, že sa klasifikácia jatočne opracovaných tiel ošípaných vykonáva pomocou prístroja známeho ako „gmSCAN“.
                        
                     
                        
                           2.
                        
                        
                           Prístroj gmSCAN využíva magnetickú indukciu na bezkontaktné určenie dielektrických vlastností jatočne opracovaných tiel. Merací systém je tvorený viacerými cievkami vysielača, ktoré vytvárajú slabé nestacionárne magnetické pole. Cievky prijímača konvertujú signál z narušenia magnetického poľa spôsobeného jatočne opracovaným telom na komplexný elektrický signál zodpovedajúci dielektrickým vlastnostiam svaloviny a tukového tkaniva jatočne opracovaného tela.
                        
                     
                        
                           3.
                        
                        
                           Obsah chudého mäsa jatočne opracovaného tela sa vypočíta podľa tohto vzorca:
                           
                                       Ŷ
                                    
                                    
                                       =
                                    
                                    
                                       44,589 – 0,190 × CW + 2 341,210 × (Q1/CW) – 936,097 × (Q2/CW) + 1 495,516 × (Q3/CW)
                                    
                                 kde:
                           
                                       Ŷ
                                    
                                    
                                       =
                                    
                                    
                                       odhadovaný percentuálny podiel chudého mäsa jatočne opracovaného tela,
                                    
                                 
                                       CW
                                    
                                    
                                       =
                                    
                                    
                                       hmotnosť jatočného tela v teplom stave (v kg),
                                    
                                 
                                       Q1, Q2 a Q3
                                    
                                    
                                       =
                                    
                                    
                                       odozva magnetickej indukcie vo voltoch v oblasti stehna (Q1), stredovej časti (Q2) a pliecka (Q3),
                                    
                                 Vzorec platí pre jatočne opracované telá s hmotnosťou od 60 kg do 120 kg (hmotnosť v teplom stave).
                        
                     
                  Časť 10
               
               ESTIMEAT
               
                        
                           1.
                        
                        
                           Pravidlá ustanovené v tejto časti sa uplatňujú v prípade, že sa klasifikácia jatočne opracovaných tiel ošípaných vykonáva pomocou prístroja známeho ako „ESTIMEAT“.
                        
                     
                        
                           2.
                        
                        
                           ESTIMEAT používa hĺbkové snímanie, ktorým sa získava trojrozmerný obraz jatočne opracovaného tela a na základe ktorého sa odhadujú parametre tvaru jatočne opracovaného tela. Naskenuje sa 130 prierezov a pre každý z nich sa určujú tieto parametre, ktoré slúžia na výpočet obsahu chudého mäsa: povrch, obvod, vyklenutosť.
                        
                     
                        
                           3.
                        
                        
                           Obsah chudého mäsa jatočne opracovaného tela sa vypočíta podľa tohto vzorca:
                           
                                       Ŷ
                                    
                                    
                                       =
                                    
                                    
                                       38,39317497 + 508,24 × X1 – 148,557 × X2 – 3,63439 × X3 + 2,481331 × X4 + 8,353825 × X5 + 2,75896 × X6 + 268,8835 × X7
                                    
                                 kde:
                           
                                       Ŷ
                                    
                                    
                                       =
                                    
                                    
                                       odhadovaný percentuálny podiel chudého mäsa jatočne opracovaného tela,
                                    
                                 
                                       X1
                                    
                                    
                                       =
                                    
                                    
                                       celková chyba spojovacích bodov prierezu do kružnice s polomerom Rsf v bode P-66,
                                    
                                 
                                       X2
                                    
                                    
                                       =
                                    
                                    
                                       vonkajšia vyklenutosť jatočne opracovaného tela medzi maximálnou vyklenutosťou stehna a pliecka v bode Z-80,
                                    
                                 
                                       X3
                                    
                                    
                                       =
                                    
                                    
                                       celková chyba spojovacích bodov prierezu do kružnice s polomerom R v bode P-58/celková chyba spojovacích bodov prierezu do kružnice s polomerom R v bode P-67,
                                    
                                 
                                       X4
                                    
                                    
                                       =
                                    
                                    
                                       celková chyba spojovacích bodov prierezu do kružnice s polomerom Rsf v bode P-103/celková chyba spojovacích bodov prierezu do kružnice s polomerom Rsfv bode P-111,
                                    
                                 
                                       X5
                                    
                                    
                                       =
                                    
                                    
                                       čiastočná hĺbka prierezu v bode P-49 v 3/10 šírky prierezu/čiastočná hĺbka prierezu v bode P-49 v 5/10 šírky prierezu,
                                    
                                 
                                       X6
                                    
                                    
                                       =
                                    
                                    
                                       maximálna hĺbka prierezu v bode P-18/maximálna výška prierezu v bode P-49,
                                    
                                 
                                       X7
                                    
                                    
                                       =
                                    
                                    
                                       čiastková chyba spojovacích bodov prierezu do kružnice s polomerom R v bode P-72 v 4/10 oblasti prierezu,
                                    
                                 Vzorec platí pre jatočne opracované telá s hmotnosťou od 60 kg do 120 kg (hmotnosť v teplom stave).
                        
                     
                  Časť 11
               
               MEAT3D
               
                        
                           1.
                        
                        
                           Pravidlá ustanovené v tejto časti sa uplatňujú v prípade, že sa klasifikácia jatočne opracovaných tiel ošípaných vykonáva pomocou prístroja známeho ako „MEAT3D“.
                        
                     
                        
                           2.
                        
                        
                           MEAT3D používa skener na trojrozmerné snímanie jatočne opracovaného tela, na základe ktorého sa odhadujú parametre tvaru jatočne opracovaného tela. Na polohovanie jatočnej polovice ošípanej počas procesu skenovania sa používa špecifický rám. Naskenuje sa 130 prierezov a pre každý z nich sa určujú tieto parametre, ktoré slúžia na výpočet obsahu chudého mäsa: povrch, obvod, vyklenutosť.
                        
                     
                        
                           3.
                        
                        
                           Obsah chudého mäsa jatočne opracovaného tela sa vypočíta podľa tohto vzorca:
                           
                                       Ŷ
                                    
                                    
                                       =
                                    
                                    
                                       50,36925112 + 0,543385 × X1 – 9,06185 × X2 – 10,83 × X3 + 488,8033 × X4 – 2,56922 × X5 + 17,34226 × X6 – 2,00088 × X7
                                    
                                 kde:
                           
                                       Ŷ
                                    
                                    
                                       =
                                    
                                    
                                       odhadovaný percentuálny podiel chudého mäsa jatočne opracovaného tela,
                                    
                                 
                                       X1
                                    
                                    
                                       =
                                    
                                    
                                       celková chyba spojovacích bodov prierezu do kružnice s polomerom Rsfv bode P-49/celková chyba spojovacích bodov prierezu do kružnice s polomerom Rsf v bode P-23,
                                    
                                 
                                       X2
                                    
                                    
                                       =
                                    
                                    
                                       celková chyba spojovacích bodov prierezu do kružnice s polomerom R v bode P-79/maximálna hodnota vyklenutosti jatočne spracovaného tela v bodoch P50 – P99,
                                    
                                 
                                       X3
                                    
                                    
                                       =
                                    
                                    
                                       polomer zakrivenia prierezu v bode P-68/polomer zakrivenia prierezu v bode P-51,
                                    
                                 
                                       X4
                                    
                                    
                                       =
                                    
                                    
                                       čiastková chyba bodov prierezu do kružnice s polomerom R v bode P-70 v 3/10 oblasti prierezu,
                                    
                                 
                                       X5
                                    
                                    
                                       =
                                    
                                    
                                       celková chyba spojovacích bodov prierezu do kružnice s polomerom Rsf v bode P-55/celková chyba spojovacích bodov prierezu do kružnice s polomerom Rsf v bode P-71,
                                    
                                 
                                       X6
                                    
                                    
                                       =
                                    
                                    
                                       čiastočná hĺbka prierezu v bode P-62 v 3/10 šírky prierezu/čiastočná hĺbka prierezu v bode P-62 v 6/10 šírky prierezu,
                                    
                                 
                                       X7
                                    
                                    
                                       =
                                    
                                    
                                       čiastočná hĺbka prierezu v bode P-33 v 2/10 šírky prierezu/maximálna hodnota pre stehno.
                                    
                                 Vzorec platí pre jatočne opracované telá s hmotnosťou od 60 kg do 120 kg (hmotnosť v teplom stave).“